  Майя Бывальцева Удмуртиын 1 нылпи садэз но школаосысь 17 классъёсты кынман висёнъя карантинэ ворсазы. Оглом 28-тӥ шуркынмонысен 5-тӥ толсурозь паласькись висёнэн черлаз 12 сюрс 194 адями. Пӧлысьтызы 9 сюрс 250-эз — 14 аресозь пиналъёс. Со сярысь 6-тӥ толсуре ивортӥз Роспотребнадзорлэн элькунъя управлениезлэн пресс-службаез. Эпидеми гож ортчемын Алнаш, Вотка, Дэри, Дэбес, Камбарка, Каракулино, Кез, Сарапул ёросъёсын, озьы ик Сарапулын, Глазкарын но Можгаын. Сарапулын но Глазкарын, озьы ик Вотка, Дэри но Кез ёросъёсын нылпи садъёсысь 10 группаосын карантин ялэмын. Вотка ёросын быдэс нылпи садэз ворсазы. Паласькись лек вирус инфекциен черламъёслэн лыдзы трос луэмен, Балезино, Вотка, Дэри, Кез ёросъёсын, Сарапулын но Глазкарын шоръёзо школаосысь 17 классъёс ворсамын. Гриппен черлан учыръёс элькунын пусйымтэ. Тодэ вайытом, 21-тӥ — 27-тӥ шуркынмонэ Удмуртиын 11 сюрс адями кынман висёнъёсын курадӟиз. Тегъёс: Тазалык Ижкар Роспотребнадзор висён Удмуртия пиналъёс школаос дӥськут  